# புளூடூத்

## பயன்பாடுகள்

### பயன்பாடுகளின் பட்டியல்

புளூடூத்தின் பெரும்பாலான பயன்பாடுகளில் பின்வருவன அடங்கும்:  
- கைபேசிக்கும் கைதொடாத தலையணிக்கும் இடையே கம்பியில்லாத கட்டுப்பாடும் தொடர்பும். கைதொடாத தலையணி மிகப் பரவலான தொடக்க காலப் பயன்பாடுகளில் ஒன்றாகும்.
- நகர்பேசிக்கும் புளூடூத்துக்கும் இணக்கமான சீருந்துப் பேசிக்கும் இடையிலான ( சிலவேளைகளில் சிம் அட்டைக்கும் சீருந்துப் பேசிக்கும் இடையிலான) பேச்சு, தகவல் தொடர்புச் செயல்பாடுகளின் கம்பியிலாத கட்டுப்பாடு.).
- கதவுகளைத் திறப்பதற்கான திறன் பூட்டுக்கும் திறன்பேசிக்கும் இடையிலான கம்பியிலாத தொடர்புக்குப் புளூடூத் பயன்படுகிறது.
- IOS, Android கருவித் தொலைபேசிகள் வழியாக, டேப்லெட்டுகள், சிறிய கம்பியிலாத ஒலிபெருக்கிகளுடனான கம்பியிலாத கட்டுப்பாடும் தொடர்பும். .
- கம்பியிலாத புளூடூத் தலையணி-உள்ளகத் தொலைபேசி அமைப்பு இடையிலான தகவல்தொடர்பு. ஒரு தலையணி சிலவேளைகளில் " புளூடூத் " என்றும் அழைக்கப்படுகிறது.
- தகவல்தொடர்புத் திறன்களுடன் இருக்கும்/இல்லாத தலையணிகளுக்குக் கம்பியிலாத பேச்சு இணைப்புக்குப் புளூடூத் பயன்படுகிறது.
- புளூடூத் வழி இயங்கும் உடற்பயிற்சி கருவிகளால் திரட்டிய தரவைக் கள ஒளிபரப்புத் தொலைபேசிக்கு அல்லது கணினிக்கு அல்லது நகர்பேசிக்கு கம்பியில்லாமல் இணைப்புக்குப் புளூடூத் பயன்படுகிறது.
- வரையறுக்கப்பட்ட சிறிய அலைவரிசை தேவைப்படும் இடத்தில் தனியர் கணினிகளுக்கு இடையில் கம்பியிலாத இணைப்பாகப் புளூடூத் பயன்படுகிறது .  
- கணினி உள்ளீட்டு, வெளியீட்டுக் கருவிகளுடன் கம்பியிலாத தொடர்பு மிகவும் பொதுவானது. இதில் சுட்டி, விசைப்பலகை, அச்சுப்பொறிகளின் கம்பியிலாத இணைப்புகள் அடங்கும்.
- OBEX ஆல்பா-1 அமைப்பு உள்ள கருவிகளுக்கு இடையே கோப்புகளை மாற்றுதல், தொடர்பு விவரங்கள், நாட்காட்டிச் சந்திப்புகள்கள், நினைவூட்டல்கள், எஃப்டிபி வழியாகப் பகிர்தலுக்குப் புளூடூத் பயன்படுகிறது. ]].
- புளூடூத் கட்டுப்படுத்தப்பட்ட தற்படமெடுப்புக் கம்பைப் பயன்படுத்தி திறன்பேசியின் படக்கருவி மூடலை/திறப்பை இயக்குதல்.
- செய்முறைக் கருவிகள், புவி இடஞ்சுட்டி அமைப்பின் அலைவாங்கி, மருத்துவ ஆய்கருவிகள், பார் கோட் அலகிடுவான்கள், போக்குவரத்து கட்டுப்பாட்டுக் கருவிகளின் முந்தைய கம்பி ஆர்எஸ் - 232 தொடர் தகவல்தொடர்புகளைப் பதிலிட புளூடூத் பயன்படுகிறது.
- பெரும்பான்மையான அகச்சிவப்புப் பயன்பாட்டுக் கட்டுப்பாடுகளுக்குப் புளூடூத் பயன்படுகிறது.
- உயர் அலைவெண் அலைவரிசை தேவையில்லாத, கம்பியிலாத இணைப்பு தேவைப்படும், தாழ் அலைவெண் அலைவரிசை பயன்பாடுகளுக்குப் புளூடூத் பயன்படுகிறது.
- புளூடூத் இயக்கும் விளம்பரப் பலகைகளிலிருந்து பிற கண்டறியக்கூடிய புளூடூத் கருவிகளுக்குச் சிறிய விளம்பரங்களை அனுப்ப புளூடூத் பயன்படுகிறது .
- இரண்டு தொழில்துறை ஈதர்நெட் பிணையங்களுக்கு இடையே கம்பியிலாத பாலமாகப் புளூடூத் பயன்படுகிறது. (எ. கா. PROFINET) தொலைப்பேசி
- விளையாட்டு கணினிகளின் ஏழாவது தலைமுறையிலிருந்து புறக் கருவிகளுக்கான கம்பியிலாத தகவல்தொடர்பு நெறிமுறையாகப் புளூடூத்தைப் பயன்படுத்துகின்றன. குறிப்பாக, நிண்டெண்டோவின் வை, சோனியின் பிளேஸ்டேஷன் 3 ஆகியவை தத்தம் கட்டுப்படுத்திகளுக்கு புளூடூத்தைப் பயன்படுத்துகின்றன. ]]
- தரவு திறன் கொண்ட நகர்பேசியைக் கம்பியிலாத மோடமாக பயன்படுத்தி, தனிப்பட்ட கணினிகள் அல்லது பி. டி. ஏ. களில் பேச்சுவழி அழைப்பால் இணைய அணுக புளூடூத் பயன்படுகிறது.
- மருத்துவக் கருவிகளிலிருந்து நகர்பேசிக்கான மேனிலை அமைப்புப் பெட்டிவழி அல்லது சிறப்பு தொலைமருத்துவக் கருவிகளுக்கு நலவுணரித் தரவைக் குறுந்தொலைவுப் பரிமாற்றம் செய்ய புளூடூத் பயன்படுகிறது. .
- புளூடூத் அருகிலுள்ள அலைபேசி சார்பான அழைப்புகளுக்குப் பதிலளிக்க, ஒரு DECT தொலைபேசியைப் பயன்படுத்த வழிவிடுகிறது.
- நிகழ்நேர இருப்பிட உணர்வு அமைப்புகள் (RTLS), இந்த இடக் குறிச்சொற்களிலிருந்து கம்பியிலாத குறிகைகளைப் பெற்று செயலாக்கி அவற்றின் இருப்பிடங்களைத் தீர்மானித்தல். இவை " கணுக்கள்" அல்லது "அடையாளப் பட்டிகள் " இணைக்கப்பட்ட அல்லது உட்பொதிக்கப்பட்ட பொருள்கள் " ஆகியவற்றைப் பயன்படுத்தி, " அசகர்கள் " நிகழ்நேரத்தில் பொருள்களின் இருப்பிடத்தைக் கண்காணிக்கவும் அடையாளம் காணவும் பயன்படுத்தப்படுகின்றன. .
- திருட்டு அல்லது இழப்புத் தடுப்புக்கான திறன்பேசிகளில் தனிப்பட்ட பாதுகாப்புப் பயன்பாடு. பாதுகாக்கப்பட்ட உருப்படியில் புளூடூத் குறிப்பி உள்ளது (எ. கா. ஒரு குறிச்சொல்) இது தொலைபேசியுடன் தொடர்ந்து தொடர்பு கொள்கிறது. இணைப்பு முறிந்திருந்தால் (குறிப்பான் தொலைபேசியின் வரம்பிற்கு வெளியே இருந்தால் , ஓர் எச்சரிக்கை ஒலி எழுப்பும். இதைக் கப்பலில் உள்ளக எச்சரிக்கைக்கும் பயன்படுத்தலாம்.
- கல்காரி, ஆல்பெர்ட்டா, கனடா சார்ந்த சாலைகள் போக்குவரத்துப் பிரிவுப் பயணிகளின் புளூடூத் கருவிகளிலிருந்து திரட்டிய தரவைப் பயன்படுத்தியஊர்தி ஓட்டிகளுக்கு பயண நேரங்களையும் சாலை நெரிசலையும் கணிக்கிறது.
- கம்பியில்லாத பேச்சலைப் பரிமாற்றத்துக்குப் புளூடூத் பயன்படுகிறது ( தனியரின் எப். எம். அலைபரப்பிகளுக்கு மிகவும் நம்பகமான மாற்று).
- நியூகேசில் பல்கலைக்கழகம் 2017 ஆம் ஆண்டில் நபில் பத்தா உருவாக்கிய காட்சி மூளைப்புறணி உள்வைப்புக் கருவிக்கு நேரடி காணொலி இணைப்பு கொடுக்க புளூடூத் பயன்படுகிறது.
- விஆர் தலையணி அமைப்புகளைப் பயன்படுத்தும்போது இயக்கக் கட்டுப்பாடுகளைக் கணினியுடன் இணைக்க புளூடூத் பயன்படுகிறது